वर्गों के गणित पर मैं नहीं जाउूंगा। आप एस्‍ट्रोसेज या कोई अन्‍य सोफ्टवेयर से वर्गों की गणना कर सकते हैं। वर्गों का प्रयोग खासकर ग्रहों के बल की गणना के लिए किया जाता है। सामान्‍य तौर पर जो ग्रह जितने ज़्यादा उच्‍च वर्ग, मित्र वर्ग और शुभ ग्रहों के वर्ग पाता है वह उतना ही शुभ फल देता है। जो ग्रह जितना ज़्यादा ताकतवर होता है वह अपना फल उतना ही ज़्यादा दे पाता है। शुरुआती दौर में वर्ग बहुत कनफ़्यूज़ करते हैं इसलिए आप अपना ध्‍यान सिर्फ नवांश पर लगाएँ। अगर कोई ग्रह नवांश में कमज़ोर है यानि कि नीच राशि का या शत्रु राशि का है तो अपने शुभ फल नहीं दे पाता। अगर कोई ग्रह कुण्‍डली में उच्‍च का भी हो पर नवांश में नीच का हो तो वह ग्रह कुछ खास शुभ फल नहीं दे पाएगा।